Jumala sõna on elav ja tegev. Heebrealastele 4:12
Olge juurdunud ja rajatud armastuses. Efeslastele 3:7
Valvake, seiske usus, olge julged ja tugevad. 1. Korintlastele 16:13
PALVEKOOL Piibellik palve argipäevas
Tere tulemast saatesse "Palvekool", kus palvetame Jumala sõna.
Jumala sõna järgi palvetamine on vaimustav.
Minu palveelus muutis see kõik.
Jumala sõna palvetamine täitis mind usu vaimuga.
Ühine meiega, ava oma Piibel ning palveta meiega kaasa.
Täna räägime läbimurdvast palvest Nehemja raamatu alusel.
Vaatame ka Malaki raamatusse, kuidas isade südamed
pöörduvad laste poole ja laste südamed isade poole
ning kuidas põlvkonnad tulevad taas kokku.
Jumala ees on mälestusraamat,
kuhu pannakse kirja, mida sa teed ja mida palvetad.
Ta näeb sind.
Iga palvekool koosneb kolmest osast.
Esimeses osas on ilmutus Jumalast Tema Sõna põhjal.
Teises osas loeme Sõna, et selle järgi koos palvetada.
Selles võite kaasa teha, kas mitmekesi või üksi.
Kolmandas osas anname ülesande järgnevaks 7 päevaks.
Ülesanne aitab sul saada Sõna tegijaks, mitte üksnes kuuljaks.
Pühakiri ütleb, et siis kanname palju vilja.
Efeslastele 6:10-12 räägib Paulus
Vaimust ja Vaimu mõõgast, et me palvetaks Jumala sõna.
See on vaimne sõjarelv.
"Viimaks veel: saage vägevaks Issandas ja tema tugevuse jõus!
Pange ülle Jumala sõjavarustus,
et te suudaksite seista kuradi salanõude vastu!"
Näeme põhjamaades,
kuidas kristlasi tabab rünnak rünnaku järel.
Paljudes peredes on mitmesuguseid lahinguid,
telefonid täidavad aja ja palveelu kuivab kokku.
Nüüd on uued ajad ja usun, et nõustud, et vajame muutust.
"Meil ei tule ju võidelda inimestega, vaid meelevaldade ja võimudega,
selle pimeduse maailma valitsejatega, kurjade taevaaluste vaimudega.
Seepärast võtke kätte kõik Jumala sõjavarustus,
et te suudaksite vastu panna kurjal päeval ja jääda püsima,
kui te olete kõik teinud."
Palveta: "Issand, palun,
et mu pere seisaks tugevana ja et ma ise seisaks vankumatuna
ja viiksin täide kõik, mida oled andnud mulle teha.
"Seiske nüüd ja teie niuded olgu vöötatud tõega.."
See räägib ka Jumala sõnast ehk tõest.
"..ja teil olgu seljas õiguse soomusrüü
ja teie jalgades olgu valmidus minna kuulutama rõõmusõnumit rahust!
Kõigepealt aga võtke kätte usukilp,
millega te võite kustutada kõik kurja põlevad nooled!
Võtke ka päästekiiver ja vaimumõõk, see on Jumala sõna!
Ja palve ja anumisega palvetage igal ajal Vaimus
..kõigi pühade eest."
Issand me täname ilmutuse eest, et me oleme lahingus
kurjuse jõududega ja peame palvetama, et jääda püsima.
Ma õnnistan igaühte ja palun küpsusesse kasvamist.
Palun, et Sa treenid meid seisma kindlalt palveteenistuses
nii oma perekonna, koguduse ja ümbritseva ühiskonna eest.
Palume seda Jeesuse nimel, aamen.
Lähme nüüd Nehemja juurde.
Nehemja raamat on põnev.
Enne aga vaatame Malaki 3:16, mis räägib mälestusraamatust,
õiguse päikesest ja paranemisest, mida me kõik igatseme
oma perele ja lähedastele, töökohta, oma maale ja linnadele.
16. salm: "Siis rääkisid isekeskis need, kes kartsid Issandat;
ja Issand pani tähele ning kuulis
ja tema palge ees kirjutati mälestusraamat nende heaks,
kes kardavad Issandat ja austavad tema nime.
Ja nad kuuluvad mulle, ütleb vägede Issand,
on mu eraomand sel päeval, mille ma valmistan.
Ja ma olen neile armuline,
nõnda nagu mees on armuline oma pojale, kes teda teenib.
Ja te näete jälle vahet õige ja õela vahel,
selle vahel, kes teenib Jumalat, ja selle vahel, kes teda ei teeni."
Usun, et see on pilt kristlastest, kes teenivad või ei teeni Jumalat.
Siin tuleb julgem olla.
Mõtle, et Jumal kirjutab su palved mälestusraamatusse,
mida palud oma maa, linna ja pere pärast.
Malaki 4:2-6 räägib õiguse päikesest ja paranemisest.
Seda võid ka välja palvetada.
"Aga teile, kes te mu nime kardate,
tõuseb õiguse päike ja paranemine tema tiibade all.
Te lähete siis välja ja lööte kepsu nagu nuumvasikad."
Elu hakkab voolama juba seda välja palvetades
aga siis saame seda näha ka päriselt juhtumas.
Hüppate nagu vasikad.
23. salm: "Vaata, ma läkitan teile prohvet Eelija,
enne kui tuleb Issanda päev, suur ja kardetav."
Vajame läbimurde ja palve vaimu, et näha Jumala vihma saabumas.
"Ja tema pöörab vanemate südamed jälle laste poole
ja laste südamed vanemate poole,
et ma ei peaks tulema ja lööma maad needusega."
Issand, me palume nüüd et isade südamed pöörduks
kogu põhjamaal, Rootsis, Soomes, Taanis, Norras ja teistes maades.
Palume, Isa, et vanemate südamed
pöörduksid laste poole, mitte telefoni vms poole
vaid kõigepealt Sinu ja siis teiste poole.
Palun laste psüühika pärast, kes kannatavad üksindust.
Issand, palume sellesse olukorda pööret.
Pööra põlvkondade südamed üksteise poole!
Palume Jeesuse nimel, aamen.
Kogu Nehemja raamat räägib taastamisest.
Näeme ressursse ja tegutsemist ning tavalist tööinimest.
Kui sul on ka tavaline töö, siis las Nehemja julgustab sind.
Ta oli kuninga joogikallaja Suusani palees
ja üks vendadest tuli Juudamaalt ning Nehemja küsis neilt
juutide käekäigu kohta, sest ta ise oli vangina ära viidud.
Ta küsitles neid järgijäänute kohta.
Nad rääkisid suurest viletsusest ja häbist.
Linnaväravad olid põletatud ja müürid maha kistud.
Kui Nehemja seda kuulis,
nuttis ta mitu päeva ning paastus ja palvetas taeva Jumala poole.
Võibolla oled kuulnud olukorrast omaenda elukohas.
Tee nagu Nehemja,
kes elas koos Jumalaga ning otsis Teda paastu ja palvega.
Vaatame Nehemja 1:5, kus ta palvetab.
Võid teha sama, sest Jumala sõna on väga väeline.
"Oh Issand, taeva Jumal,
suur ja kartustäratav Jumal, kes hoiab lepingut ja heldust neile,
kes teda armastavad ja tema käske peavad!
Olgu nüüd su kõrv tähelepanelik
ja su silmad lahti kuulma oma sulase palvet,
mida ma nüüd sinu ees palvetan päevad ja ööd, Iisraeli laste,
su sulaste pärast, ja millega ma tunnistan Iisraeli laste patte."
Siin me õpime, et patte tuleb tunnistada,
nii et puhastus ja taastamine võiks tulla.
Võime minna kogudusevanema juurde
ja tunnistada oma patte, näiteks veresüüd või muid patte.
"Me oleme väga kõlvatult talitanud sinu vastu ega ole pidanud käske,
määrusi ja seadlusi, mis sa Moosesele, oma sulasele, andsid.
Tuleta nüüd meelde seda sõna, mille sa andsid Moosesele.."
"..kui te pöördute minu juurde ja peate minu käske,
..siis kui teie pillutatud oleksid kas või taeva servas,
ma kogun nad sealtki ja viin paika,
mille ma olen valinud eluasemeks oma nimele."
Näeme, kuidas Nehemja astub müüriprakku
ja meenutab Jumala ustavust.
"Oh Issand, pangu nüüd su kõrv tähele oma sulase palvet
ja oma sulaste palvet, kes tahavad karta su nime!
Ja lase siis täna korda minna oma sulase nõu
ja anna temale halastust selle mehe ees!"
Issand, me täname, et võime sama palvet paluda.
Tahame ka oma patte tunnistada
nii oma peres, koguduses, kui ka seal väljas, ühiskonnas.
Me tunnistame pattu ja palume puhastust.
Vaatame, mis edasi juhtub.
Nehemja 2:1:
"Ja..mina tõin veini ja andsin kuningale."
Nehemja oli ju joogikallaja.
"Kuna ma tema palge ees ei olnud iialgi olnud kurb,
siis kuningas ütles mulle: "Mispärast sa oled kurva näoga?
Ega sa ometi haige ole? See ei ole muud kui südame kurbus.”
Siis ma kartsin üliväga ja ütlesin kuningale:
"Kuningas elagu igavesti! Miks ma ei peaks olema kurva näoga,
kui see linn, kus on mu vanemate hauad,
on varemeis ja selle väravad on tulega põletatud?
Siis küsis kuningas minult: "Mida sa nüüd soovid?"
Nüüd hakkasid palvevastused tulema.
Kõik, mille pärast ta oli paastunud ja palunud.
Kuninga süda hakkas avanema.
Nii saab Jumal avada ka inimeste südameid su töökohal.
Ta võib võtta keda iganes, kes on elanud pimeduses,
ja teha nad evangelistideks.
"Aga mina palusin taeva Jumalat ja ütlesin kuningale:
"Kui kuningas heaks arvab ja su sulane on sulle meelepärane,
siis läkita mind Juudamaale, mu vanemate haudade linna,
et ma saaksin selle üles ehitada!"
Mõtle, üks mees ütleb, et tahab need jälle üles ehitada!
Sina võid sama öelda,
kui saad visiooni taastamisest eri valdkondades.
Nehemja palus kaasa kirja kuninga metsaülemale:
"..et ta annaks mulle puid templipalee väravate ehitamiseks,
..Ja kuningas andis mulle need, sest mu peal oli mu Jumala hea käsi.
Miks? Kas see oli juhus?
Ei. Nehemja oli palvetanud ja paastunud ning lasknud
Jumala riigil mõju avaldada ning avada talle see suur uks.
Kutsun sind üles tegutsema.
Rakenda seda ellu ja palveta oma töökoha eest nagu Nehemja.
Palveta 7 päeva järjest oma juhatajate ja töökaaslaste eest
Piibli kirjakohtade põhjal ja vajadusel ka Nehemja alusel.
Palveta Jumala plaane ja varustust, palveta Tema riigi laienemist
et kogudus su linnas hakkaks kasvama.
Palveta, et kuri jääks häbisse
ja need, kes ei tunne Jumalat, leiaks vaimse isa.
Apostlite teod 6:7: "Ja Jumala sõna levis
ning jüngrite arv Jeruusalemmas kasvas väga suureks;
ka suur hulk preestreid võttis usu omaks."
Isa, ma õnnistan iga kuulajat ja palun, et kataksid neid
järgneval 7 päeval, kui nad palvetavad oma töökoha eest.
Palun, et nad näeksid soosingut, avanevaid südameid ja avatud uksi.
Tänan Sind, Isa, et võime Nehemjalt õppida,
et Sina oled Jumal, kes taastab linnu ja paiku,
kui meie palvetame ja paastume ning otsime Sind.
Tänan, et kuuled palveid. Jeesuse nimel, aamen.
Tõlge: Riina Aasa